Бурун тыва чонумнуң өске чоннардан ылгалып, бот-тускайлаңын бадыткаан байырлал - өндүр Тыва дылывыстың хүнү-биле!

Делегейде чүс-чүс дылдар-биле бир дөмей, бистиң тыва дылывыс күрүне дылы эрге-байдалдыг дээрзин Тыва Республиканың Үндезин хоойлузунда айыткан.

Тыва дылывыстың байлаан, чечен-мергенин, чаражын төрээн дылывыста парлаттынып турар өөредилге номнарындан, хөй санныг сеткүүлдерден, тыва дылда радио-, теледамчыдылгалардан көрүп, дыңнап чор бис. Назы четпээн уруглар албан черлеринде, школаларда тыва дылдың болгаш чогаалдың кичээлдеринден төрээн дылывысты өөренип, алдар-аттыг чогаалчыларывыстың уран-чечен чогаалдарын танып, өөренип турары - төрээн дылывыска хүндүткел.

Ындыг болзажок, амгы салгалдың ажы-төлү тыва дылывысты уттуп бар чыдары дүвүрелди оттуруп турар. Ававыстың аа сүдү-биле ээп өскеш, сөөкте-ханда сиңе берген ыдык дылывысты салгалдарывыска арыг-чараш, бай-байлак кылдыр арттырып каар деп бодазывысса, уян, чымчак тыва дылывыска каяа-даа чорааш, чугаалажып, ону камнап, нептередип чоруулуңар, чонум!

Тыва дылывыстың хүнү-биле, эргим чаңгыс чер-чурттугларым!

_____________

Язык – хранитель наших многовековых традиций. С него начинается любовь к родному краю, к истории своего народа. Мы гордимся, что живем на древней и удивительной земле в гармонии с природой, бережно сохраняя свою самобытную культуру и родной язык. Наша ответственность и обязанность не прерывать связь времен, а только укреплять нити, связывающие поколения и традиции тувинского народа. А это возможно только при сохранении и развитии родного языка.

С Днем тувинского языка, земляки!
