тыва дылымда биживес болзумза, черле эпчок боор. Оон артык Дус-Дагның бодунга база четкен болгай мен.

Тыва чон дыка-ла шыдамык улус бис. Кадыг-кыйыг-даа дивейн улуг, биче суурларывыста кадыг-дошкун амыдыралды ам-даа тудуп чоруурувус, ону бадыткап турар. А чазактың ажыл-херээ болза, тус черлерде чидиг айтырыгларны билип ап, оларны шиитпирлевишаан, хөгжүлдени чедип алыры. Тываның чазааның эң кол хүлээлгези ол болур ужурлуг. Нарын айтырыгларны сайгарып, аңаа-ла кандыг хемчеглер алыр болза, үре-туңнелдиг болурун, өөренип көрүп тур бис. Ынчангаш ыяап-ла бодум кожууннарның бо хүнде байдалы-биле таныжып турарым бо.
